open-index/open-wikipedia-markdown huggingface dataset:
Slag van Lexington en Concord

Die **Slag van Lexington en Concord** het plaasgevind op 19 April 1775 tydens die Amerikaanse Rewolusionêre Oorlog. Dit was die eerste slag van die oorlog.

## Agtergrond 
Nadat die Amerikaanse Kongres die eerste vergader het in 1774 het die Amerikaanse leiers begin om militêre voorraad op te bou. Een van die magasyne was by Concord, Massachusetts ongeveer 26km vanaf Boston. Op die aand van 18 April 1775 het die Goewerneur van Massachusetts, generaal Thomas Gage, 800 soldate gestuur onder bevel van Luitenant-Kolonel Francis Smith en Majoor John Pitcairn, om die magasyn te verower. Die Amerikaners was egter vroegtydig gewaarsku deur Paul Revere en ander persone.

## Die Slag 
Die eerste skote word geskiet op die oggend van 19 April 1775 by Lexington waar 70 *Minutemen* onder bevel van Kaptein John Parker die Britsemag inwag. Daar was nooit bepaal wie die eerste skote geskiet het nie maar 8 Koloniste sterf en die Britsemag marsjeer voort na Concord. Die plaaslike militêre by Concord het egter die magasyn leeggemaak en voorberei om dit te verdedig. Hulle val die Britsemag by *North Bridge* aan en wond 14 soldate. Die Britte val terug na Charleston. Tydens hulle terugval sluit nog 4,000 persone by die Amerikaners aan en hulle treiter die Britte op hulle terugtog. Die Britte verloor 275 soldate waarvan 73 gesneuwel het.

## Gevolge van die Slag 
Die 19 April was dus die eerste, openlike geveg tussen die Amerikaners en die Britte. Dit het 'n groot invloed op die openbare opinie gehad. Baie persone wat voorheen onseker was, was nou oortuig dat oorlog met die Britte die enigste oplossing was. Die Amerikaanse leiers het die kans gebruik om op die Britse mag se wandade te wys. Die Britte het egter nie kans gehad vir wandade nie, hulle was goed verslaan deur die Amerikaners tydens hulle terugtog.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 535.
Paul Revere

**Paul Revere** (1 Januarie 1735 – 10 Mei 1818) was 'n Amerikaanse patriot en ambagsman. Hy is in Boston gebore as 'n afstammeling van 'n Hugenoot-familie. Hy bekwaam homself as 'n silwersmid en leer op 30 hoe om koperplate te graveer. Hy het ook spotprente geteken. Sy werk het hom in kontak gebring met ander patriotte soos Joseph Warren, John Hancock en Samuel Adams.

Hy neem deel aan die Boston Teeparty van 1773 en ry met sy perd na New York om hulle in te lig oor die verwikkelinge. Hy het verskeie sulke perderitte onderneem. Die belangrikste tog was op 18 April 1775 na Lexington om die Amerikaners daar te waarsku teen die Britse aanval teen hulle. Vanaf Lexington word hy vergesel deur William Dawes en Samuel Prescott na Concord. Hulle word deur 'n Britse verkenningsmag voorgekeer en gevange geneem, net om 'n rukkie later weer vrygelaat te word. Hy bereik Lexington te voet op sy terugtog. Daarna breek die Amerikaanse Rewolusionêre Oorlog uit.

Daarna het hy gehelp om die eerste banknote vir die regering te ontwerp asook die eerste seël van die kolonies. Hy leer hoe om buskruit te maak in Philadelphia. Hy word aangestel as 'n majoor in Massachusetts se Militêre mag en gedurende 1778 en 1779 was hy in bevel van *Castle William* in Boston se hawe. In 1779 was hy deel van die mislukte Penobscot ekspedisie. 

Hy bedink 'n proses om koperplate uit te rol en verskaf die produk daarna vir gebruik as stoomketels vir skepe.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 25.

## Eksterne skakels 
*
Bakkeveen

duimnael|links|Hervormde kerk
**Bakkeveen** (Wes-Fries: *Bakkefean*) is 'n dorp in die Nederlandse provinsie Friesland (Wes-Fries: *Fryslân*). Die dorp lê oos van Drachten en ressorteer onder die munisipaliteit Opsterland. Dit het sowat 2034 inwoners (2005-sensus).
duimnael|links|*Heide bij Bakkeveen*

## Eksterne skakel
Avon (Bristol)

Die **Avon** [ˈeɪvən] is 'n rivier in die suidweste van Engeland. Ter onderskeiding van ander riviere met dieselfde naam word na hierdie rivier dikwels verwys as *Lower Avon* of *Bristol Avon*. Die riviernaam het sy etimologiese wortel in die Walliese woord vir rivier, *afon*.

Die Avon ontspring net noord van die dorp Acton Turville in Suid-Gloucestershire en vloei vervolgens deur Wiltshire. Sy benedeloop tussen Bath in Somerset en die Severn-monding in Avonmouth naby Bristol is bevaarbaar en staan bekend as die *Avon Navigation*.

Die Avon is die 19de langste rivier in die Verenigde Koninkryk met 121 km (75 myl), alhoewel die regstreekse afstand tussen rivierbron en -monding slegs 31 km (19 myl) is, met 'n opvanggebied van 2&nbsp;308 km² (891 vierkante myl).
Concord, Massachusetts

**Concord** is 'n historiese dorp in die deelstaat Massachusetts. Die dorp is 19&nbsp;km noordwes van Boston en geleë aan die Concordrivier.

## Geskiedenis 
Die eerste nedersetting is in 1635 gestig deur Simon Willard en het dorpstatus verkry in dieselfde jaar. Nadat die eerste skote van die Amerikaanse Rewolusionêre Oorlog by Lexington geskiet is tydens die Slag van Lexington en Concord op 19 April 1775, het die Amerikaanse mag die Britse mag hier op die *Old North Bridge* gestuit en laat terugval na Charleston.

## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 126.
Slag van Lepanto

Die **Slag van Lepanto** het op 7 Oktober 1571 plaasgevind tussen die vlote van die Turke en 'n gesamentlike vloot van die Heilige Liga in die golf van Korinthe. Die Turke se vloot het bestaan uit 300 galeie onder bevel van Ali Pasha en die Liga se vloot uit skepe van Spanje en Venesië onder bevel van Don Johan van Oostenryk. Die Liga het die seeslag gewen met die Turke wat die meeste van hulle skepe verloor en 25&nbsp;000 ongevalle gehad het. Die Liga het ongeveer 'n derde van hulle skepe verloor. Ali Pasha het gesterf tydens die seeslag en die Turkse bedreiging in die Middellandse See is sodoende beëindig.

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 514.
Charlottenburg-kasteel

240px
**Charlottenburg-kasteel**

**in Charlottenburg**  
Berlyn, 

----

**Ontstaantyd**

1695-1713

----

**Boustyle**

Barok en Rokoko

----

**Argitek**

Johann Arnold Nering (1659-1695)

----

**Bestuur deur**

*Stiftung Preußische Schlösser und Gärten Berlin-Brandenburg*

----

**Webtuiste**
Charlottenburg-kasteel

Die **Charlottenburg-kasteel** (Duits: *Schloss Charlottenburg*) is die grootste kasteel in Berlyn en die enigste koninklike paleis in die Duitse hoofstad wat nog uit die tyd van die Hohenzollern-dinastie dateer. Die kasteel is in die gelyknamige stadsdeel van die administratiewe distrik Charlottenburg-Wilmersdorf geleë.

Die kasteel het teen die einde van die 17de eeu ontstaan en is in die volgende eeu grootliks uitgebrei, met eksotiese binneversierings in die Barok- en Rokoko-style. Aan die kasteel se agterkant is 'n uitgestrekte formele tuin aangelê wat deur 'n bosgebied omring word. Hier het 'n belvedere, 'n mausoleum, 'n teater en 'n pawiljoen ontstaan. Die kasteel is gedurende die Tweede Wêreldoorlog ernstig beskadig, maar  later heropgebou. Die kasteel en sy tuin is een van Berlyn se vernaamste toeriste-aantreklikhede.

## Eksterne skakels
Krap-pulsar

[duimnael|links|180px|’n X-straalfoto van die Krap-pulsar ([Chandra-X-straalsterrewag|Chandra).]]
Die **Krap-pulsar** (PSR B0531+21) is ’n relatief jong neutronster. Dit is die middelste ster van die Krap-newel, ’n oorblyfsel van die supernova SN 1054, wat in 1054 oor ’n groot deel van die Aarde waargeneem is. Dit is in 1968 ontdek en is die eerste pulsar wat met ’n supernova verbind is.

## Eienskappe 
Die Krap-pulsar is een van min pulsars wat opties geïdentifiseer is. Dit is rofweg 20&nbsp;km in deursnee en die pulsar-"strale" roteer een keer elke 33&nbsp;millisekondes, of 30&nbsp;keer per sekonde. Die uitvloeiende wind skep die grootste deel van die emissies van die newel, wat gesien word as van radiogolwe tot gammastrale.

Die mees dinamiese eienskap van die binneste deel van die newel is waar die pulsar en ewenaarwinde met die omringende newel bots, en dit veroorsaak ’n grensskok. Die vorm en posisie daarvan verander vinnig omdat die ewenaarwind ’n reeks pulserings veroorsaak wat helderder word en dan verdof terwyl hulle weg van die pulsar in die newel in beweeg.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Luyten 726-8

duimnael|links|180px|*UV Ceti*, deur Andrew Posa (1982).
**Luyten 726-8** (ook bekend as **Gliese 65**) is een van die naaste dubbelsterre aan die Aarde – sowat 8,7 ligjare weg in die sterrebeeld Walvis. Dit is die prototipe van die veranderlike sterre bekend as opvlamsterre.

## Sterstelsel 
Die sterstelsel is in 1948 deur Willem Jacob Luyten ontdek toe hy ’n katalogus opgestel het van sterre met die grootste eiebeweging. Hy het die ster se besonder groot eiebeweging van 3,37 boogsekondes per jaar opgemerk en dit aangeteken as Luyten 726-8.

Die twee sterre, wat feitlik ewe helder is met skynbare magnitudes van 12,7 en 13,2, wentel elke 26,5 jaar om mekaar. Die afstand tussen die twee sterre wissel van 2,1 tot 8,8 astronomiese eenhede. Die stelsel is sowat 8,58 ligjare van die Aarde af en is dus die 7de naaste sterstelsel aan die Aarde. Die naaste ster aan hom is Tau Ceti, 2,87&nbsp;ligjare weg.

Luyten-726-8A is ’n veranderlike ster en het die naam **BL Ceti** gekry. Dit is ’n rooidwerg van spektraaltipe M5,5e. Dit is ook ’n opvlamster en ’n UV Ceti-veranderlike, maar dit is nie naastenby so merkwaardig soos sy metgesel-ster, UV Ceti, nie.

Kort ná die ontdekking van Luyten 726-8A, is die metgesel-ster, Luyten 726-8B, ontdek. Nes Luyten 726-8A was dit ’n veranderlike ster en dit het die naam **UV Ceti** gekry. Howel UV Ceti nie die eerste opvlamster is wat ontdek is nie, is dit die merkwaardigste bekende ster van dié soort, en soortgelyke opvlamsterre word nou geklassifiseer as UV Ceti-veranderlikes. Dié ster ondergaan buitengewone wisselings in helderheid: in 1952 het sy helderheid in net 20 sekondes met 75 keer toegeneem. UV Ceti is ’n rooidwerg van spektraaltipe M6,0e.

In sowat 31 500 jaar se tyd sal Luyten 726-8 ’n nabye ontmoeting hê met Epsilon Eridani by ’n minimale afstand van sowat 0,93 ligjare en dit kan ’n paar langperiode-komete versteur. Die verbybeweeg van die twee stelsel binne ’n ligjaar van mekaar sal sowat 4&nbsp;600 jaar duur.

## Verwysings 
## Eksterne skakels 
* http://www.aavso.org/vstar/vsots/fall03.shtml 
* http://www.solstation.com/stars/luy726-8.htm
* 15px Hierdie artikel is vertaal uit die Engelse Wikipedia
Dáil Éireann

[duimnael|Leinster House, die setel van die Dáil Éireann in [Dublin]]
duimnael|Die vergadersaal van die Ierse laerhuis

Die **Dáil Éireann** [dɔɪl_ˈɛərən] is die laerhuis en hoofkamer van die Oireachtas, die wetgewende gesag in die Republiek van Ierland wat ook die President van Ierland en die hoërhuis of Seanad Éireann insluit. Die laerhuis word ten minste elke vyf jaar volgens 'n stelsel van proporsionele verteenwoordiging en deur middel van 'n eenvoudige oordraagbare stem verkies. Sy bevoegdhede kom grootliks ooreen met dié van ander parlementêre regeringstelsels met tweekamerparlemente, en dit is by verre die oorheersende tak van die Oireachtas.

Behalwe vir die beperkings soos deur die Grondwet van Ierland bepaal is die laerhuis bevoeg om enige wet na goeddunke af te kondig en die Taoiseach as regeringshoof te benoem en uit sy of haar amp te verwyder. Die Dáil Éireann vergader sedert 1922 in Leinster House in Dublin.
Eddington-limiet

Die **Eddington-limiet** is die maksimum ligsterkte wat ’n voorwerp (soos ’n ster) kan hê wanneer daar ’n balans is tussen die stralingskrag wat na buite werk en die swaartekrag wat na binne werk. Dié balans word hidrostatiese ewewig genoem.

Wanneer ’n ster die Eddington-limiet oorskry, sal ’n intense stralingsgedrewe sterwind vanuit sy buitenste lae voortkom. Aangesien die meeste sterre met ’n groot massa ligsterktes ver benede die Eddington-limiet het, is hul winde gewoonlik minder intens. Die Eddington-limiet word gebruik om die groot ligsterktes van akkresie-swartkolke soos kwasars te verduidelik.

Sir Arthur Stanley Eddington het aanvanklik net die elektronverstrooiing in ag geneem toe hy die limiet uitgewerk het, en dit word tans die klassieke Eddington-limiet genoem. Die aangepaste Eddington-limiet neem ook ander stralingsprosesse in ag.

## Verwysings 
## Eksterne skakels 
* Die Eddington-limiet
* 15px Hierdie artikel is vertaal uit die Engelse Wikipedia
Alexis Preller

**Alexis Preller** (6 September 1911 – 13 Desember 1975) was ’n Suid-Afrikaanse surrealistiese skilder. Hy is in Pretoria gebore en het aan Pretoria Boys High School gematrikuleer. Daarna het hy as ’n klerk gewerk voordat hy sy familie oortuig het dat hy ’n kunstenaar wil word. In 1934 vertrek hy na Londen waar hy vir Pierneef ontmoet en dié oortuig hom om by die *Westminster School of Art* in te skryf.

Hy keer in 1935 terug na Pretoria waar hy sy eerste uitstalling hou. In 1937 gaan hy na Parys en studeer by die *Grande Chaumiere* onder Othon Frieze. Op pad terug na Suid-Afrika vertoef hy eers in Switserland. In 1938 word hy deel van *New Group* en word ingesluit in hulle eerste uitstalling. Hy gaan in 1939 op safari na die Kongo maar die Tweede Wêreldoorlog breek uit en hy moet terugkeer na Suid-Afrika. Na die oorlog gaan hy op 'n studietoer na Londen en Parys. Hy reis deur Zanzibar en die Seychelle tussen 1948 tot 1949. In die periode voltooi hy verskeie skilderye.

In 1953 vertrek hy op 'n tweede studietoer, dié keer na Italië en Egipte. Hy vestig hom op ’n plaas naby Hartbeespoortdam. Gedurende 1968 reis hy na Griekeland en Italië. Hier begin hy skryf aan sy outobiografie. Hy hou sy laaste uitstalling in 1975 in Johannesburg en sterf later die jaar aan ’n hartaanval.

Preller word gereken as die belangrikste surrealis in die Suid-Afrikaanse kuns en was ’n skilder van figure, koppe, torso’s, diere, stillewes en het later inspirasie geput uit die klassieke oudheid. Hy het onder meer die muurpaneel ‘Die Ontdekking’ as opdrag vir ’n konferensiekamer in die hoofkantoor van die Transvaalse Provinsiale Administrasie in Pretoria gedoen. Daar is voorbeelde van Preller se skilderkuns in die belangrikste kunsmuseums en -versamelings in Suid-Afrika.

## Sien ook 
* Lys van Suid-Afrikaanse kunstenaars

## Bronne 
* http://www.absolutart.co.za/masters/alexis-preller
* Wood, Joy: Alexis Preller se magnum opus. In: Lantern. Tydskrif vir Kennis en Kultuur. Jaargang 16, nr. 2, Desember 1966
*
Draakasemgat

duimnael|regs|'n Skets van Draakasemgat in 1986.
**Draakasemgat** (Drachenhauchloch) is 'n grot geleë op die plaas Hariseb in die Otaviberge, wes van die pad tussen Grootfontein en Tsumeb, 46&nbsp;km noordwes van Grootfontein en noordwes van die Hoba-meteoriet in die Otjozondjoepa-streek van Namibië. Dit was in 1986 ontdek, en is vernoem na die klam lug wat by sy ingang opkom.

Onder in die grot bekend is die grootste bekende onderaardse meer in die wêreld.

Die oppervlakte van die meer is 2,61&nbsp;ha en is sowat 80&nbsp;m onder die oppervlakte van die aarde. 'n Presiese diepte van die meer is nog nie vasgestel nie, maar dit word op minstens 100&nbsp;m geskat. Die damp wat uit die bek van die grot opstyg, is 'n aanduiding van die natuurwonder in die plat doringveld en het die naam aan die grot gegee. In 1986 het lede van die Transvaalse afdeling van die Suid-Afrikaanse Speleologiese Vereniging die meer ontdek.

Alhoewel daar gerapporteer is dat die skaars visspesies, *Clarias cavernicola*, in die meer in Draakasemgat woon, is dit inkorrek. Dit is slegs gevind in die nabygeleë Aigamasgrot.

## Lees ook
* Heitsi-eibib

## Verwysings 
## Bronne 
* Rudd, Sandy en John Gibbs: Dragon's breath adventure: a Namibian story. Windhoek: New Namibia Books, 2000. 
* www.lochstein.de
* www.verticaltrip.it

## Eksterne skakels 
*  Nuwe duikrekord opgestel, *Republikein*, 13 Junie 2012. URL besoek op 20 Oktober 2015.
*  Dieper die aarde se maag in, *Republikein*, 13 Julie 2012. URL besoek op 20 Oktober 2015.
Tinus de Jongh

duimnael|300px|Boerdery tussen bome, deur Tinus de Jong.

**Martinus Johannes de Jongh**, meer bekend as *Tinus* (31 Januarie 1885, Amsterdam – 17 Julie 1942, Bloemfontein) was 'n bekende Suid-Afrikaanse skilder.

Hy was eers verbied deur sy ouers om te skilder, maar hy het homself leer skilder en begin sy loopbaan as versierder in Nederland. Daarna het hy die beroep voltyds beoefen. Sy eerste sukses was toe die *Stedelijk Museum* in Amsterdam een van sy eerste skilderye gekoop het. Hy arriveer in 1921 in Suid-Afrika en vestig hom in Kaapstad. Sy eerste skilderye hier was sober, getipeer deur sy skildery *Still lewe met voëls en haas*. Die lig en landskappe van Suid-Afrika vang sy oog en hy verander sy styl. Hy skilder later met 'n paletmes. Louis Woolf het as sy agent opgetree en honderde van sy skilderye verkoop.

Hy sterf op 17 Julie 1942 aan longkanker. Sy seun Gabriel de Jongh was ook 'n bekende landskapskilder.

## Sien ook 
* Lys van Suid-Afrikaanse kunstenaars

## Bronne 
* http://artdealers.co.za/tinus-de-jongh/
* http://www.absolutart.co.za/masters/tinus-de-jongh

## Eksterne skakels 
*
Léonide Massine

**Leonid Fjodorowitsj Mjasin** (Russies: Леонид Фёдорович Мясин, * 27 Julie / 9 Augustus 1895 in Moskou; † 15 Maart 1979 in Borken, Duitsland), beter bekend onder sy Frans getranskribeerde naam **Léonide Massine**, was 'n Russiese danser en choreograaf.

## Lewe 
Massine het sy dansopleiding by Enrico Cecchetti en Nicholas Legat ontvang. In 1914 het hy vir die eerste keer vir Sergei Diaghilef se *Ballets Russes* gedans. Een jaar later het hy sy eerste choreografie vir dié befaamde balletgeselskap behartig en was tot en met 1921 sy vernaamste choreograaf.

In 1926 het Massine na die Verenigde State geëmigreer. Vanaf 1932 was hy baie jare lank vir die *Ballets Russes de Monte Carlo* werksaam waar hy in 1933 as artistieke leier aangestel is.

In 1932 het Massine die choreografie vir die Londense première van Karl Gustav Vollmoeller se *The Miracle* behartig wat op 9 April van dié jaar in die *Lyceum Theatre* plaasgevind het. Hier het hy saam met Tilly Losch opgetree en die rol van die "speelman" gedans.

## Verwysings
Even Stevens

***Even Stevens*** is 'n Amerikaanse televisiereeks wat deur Matt Dearborn vervaardig is.
Die reeks handel oor 'n Amerikaanse gesin. Ren baklei gedurig met haar broer Louis. Ren hou daarvan om alles reg te doen. Louis hou van pret, selfs al breek hy reëls wat hom in die moeilikheid laat beland.
Cavemen

***Cavemen*** is 'n Amerikaanse televisiereeks wat deur Joe Lawson vervaardig is. Dit handel oor drie "grotmanne", die huisgenote Joel, Andy en Nick, wat in Amerika woon. Die reeks is na ses episodes weens slegte resensies deur ABC gekanselleer.
Selters (Taunus)

**Selters (Taunus)** is 'n nedersetting in die administratiewe distrik Limburg-Weilburg van die Duitse deelstaat Hesse. Die munisipaliteit is in 1974 as gevolg van administratiewe hervormings in Hesse deur die samesmelting van vier dorpe gevorm - Niederselters (wat ná die samesmelting as administratiewe setel dien), Eisenbach, Münster en Haintchen.

Die geskiedenis van Niederselters strek meer as 1200 jaar terug. Die dorp word veral verbind met sy mineraalwaterbron en die befaamde mineraalwater wat hier gebottel en na alle wêrelddele uitgevoer word. In Duitsland het mineraalwater uit dié bron so gewild geraak dat die dorpsnaam Selters as 'n sinoniem vir mineraalwater gebruik word. Die terme selters of selterswater is ook in baie ander tale oorgeneem.
duimnael|links|19de eeuse steenwarebottels uit die Kannenbäckerland waarin mineraalwater bemark en ook na ander wêrelddele uitgevoer isTurmmuseum Mengerskirchen, Hesse
Die eerste gedokumenteerde verwysing na die mineraalwaterbron as Seltersbron dateer van 1536, terwyl die eerste afbeeldings uit die 18de eeu oorgelewer is. Die oudste verwysings na die dorpsnaam kom egter reeds in die hoë middeleeue voor. Dokumente, wat in die kloosters van Lorsch en Fulda ontstaan het, noem die plek *Seltrisa* of *Saltrissa*. Die etimologiese betekenis daarvan dui daarop dat die mineraalwaterbron reeds in die regeringstyd van Karel die Grote bekendgestaan het.

Maar ers in die regeringstyd van die keurvorste van Trier, wat die bewind oor Niederselters volgens die Verdrag van Diez in 1564 oorgeneem het, het die plaaslike mineraalwaterbron internasionale bekendheid verwerf. Mineraalwater uit Selters is in steengoedkruike uit die Kannenbäckerland ('n streek wat na sy befaamde pottebakkerye vernoem is) na gebiede soos Skandinawië, Rusland, Noord-Amerika, Afrika en selfs, soos in dokumente van 1791 oorgelewer is, Batavia in Nederlands-Oos-Indië.
 
## Verwysings
Gabriel de Jongh

**Gabriel Cornelis de Jongh** (6 April 1913, Holland – 11 Maart 2004) was die seun van die bekende landskapskilder Tinus de Jongh en ook 'n landskapskilder in eie reg. Hy het saam met sy ouers in 1921 in Kaapstad, Suid-Afrika aangekom.  Gabriel het 'n noue en spesiale band met sy vader gehad en dit is net natuurlik dat hy sy vader se beroep ook sou volg. Hy word 'n skilder en sy pa was sy inspirasie, mentor en kritikus.

## Sien ook 
* Lys van Suid-Afrikaanse kunstenaars

## Bron 
* http://www.dso-art.co.za/style/investment/gabriel-de-jongh.html
Lewis-en-Clark-ekspedisie

duimnael|Lewis en Clark
duimnael|Die ekspedisie se roete

Die **Lewis-en-Clark-ekspedisie** het plaasgevind vanaf 14 Mei 1804 tot 23 September 1806. Die doel van die ekspedisie was om 'n roete na die Stille Oseaan te vind. President Thomas Jefferson het goedkeuring van sy kabinet gekry om 'n roete na die Stille Oseaan te soek en ook om nuwe areas te verken wat die pelsjagters en handelaars kan gebruik. Die ekspedisie moes teen die Missouririvier opvaar, dus oor die kontinent gaan en dan via die Columbiarivier die Stille Oseaan bereik.

Kaptein William Clark en Meriwether Lewis is aangestel as ekspedisieleiers. Gedurende die somer van 1803 het hulle reeds begin met voorbereidings. Hulle begin op 14 Mei 1804 vanaf St. Louis en het die monding van die Platterivier op 2 November 1804 bereik, die teenswoordige Bismarck, waar hulle oorwinter het. Hulle breek hulle kamp op en reis verder in April 1805. Hulle bereik die mond van die Yellowstonerivier, sien die Rotsgebergte vir die eerste keer en vind drie sytakke van die Missouririvier wat hulle Jefferson, Madison en Gallatin noem. Hulle beweeg teen die Jefferson op, kruis die Rotsgebergte gedurende September, gaan af met die Columbiarivier en sien die Stille Oseaan ook in November. Hulle oorwinter op die kus en begin die terugtog op 23 Maart 1806. Hulle arriveer terug in St. Louis op 23 September 1806.

Die ekspedisie het tot gevolg gehad dat die geografiese inligting omtrent Amerika vermeerder het en dat daar meer inligting beskikbaar was oor die Missouririvier en Columbiarivier-vallei.

## Sien ook 
* Alexander Mackenzie (ontdekkingsreisiger)

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 532.

## Eksterne skakels 
*
Brontosaurus

duimnael|links|140px|Die linkervoorpoot van *B. yahnahpin*.

***Brontosaurus*** ("donderakkedis", van die Griekse *brontē* = donder + *sauros* = akkedis), is ’n genus van souropode-dinosourusse. Dit het sy naam in 1879 gekry van sy ontdekker, Othniel Charles Marsh. Dit is lank beskou as ’n sinoniem vir *Apatosaurus*, en sy oorspronklike spesie, *Brontosaurus excelsus*, is in 1903 herklassifiseer as *A. excelsus*. ’n Uitgebreide studie wat in 2015 gepubliseer is, het egter bevind *Brontosaurus* was ’n geldige souropode-genus wat verskil het van *Apatosaurus*. Volgens dieselfde studie is nog twee spesies wat voorheen as *Apatosaurus* beskou is, hernoem tot *Brontosaurus parvus* en *Brontosaurus yahnahpin*.

## Beskrywing 
duimnael|300px|’n Vergelyking tussen ’n mens en drie dinosourusse: *Apatosaurus ajax* (oranje), *A. louisae* (rooi) en *Brontosaurus excelsus* (groen).
*Brontosaurus* was groot, vierpotige dinosourusse met lang nekke en lang, sweepagtige sterte. Hul voorpote was effens korter as hul agterpote. Die grootste spesie, *B. excelsus*, het tot 15&nbsp;ton geweeg en was van kop tot stert sowat 22&nbsp;meter lank.

Die kopbeen is nooit gevind nie, maar was waarskynlik soortgelyk aan dié van die nabyverwante *Apatosaurus louisae*. Nes ander souropodes was die nekwerwels diep gesplits en dit het gelei tot ’n breë, diep nek. Die groot nek het ’n uitgebreide stelsel van lugsakke bevat wat dit ligter gemaak het.

Die vorm van die nek was besonders vir Diplodocidae – dit was relatief slank. Die ribbes was ook baie lank in vergelyking met dié van ander lede van Diplodocidae en dit het gelei tot ’n buitengewoon diep bors. Nes ander Diplodocidae-lede se sterte het dié van *Brontosaurus* ’n sweepagtige struktuur aan die punt gehad.

Die dinosourus het ’n enkele klou aan elke voorpoot gehad, en die eerste drie tone aan elke voet het ook kloue gehad.

## Klassifikasie 
*Brontosaurus* was lid van die familie Diplodocidae, ’n klade van reusagtige souropodes. Die familie sluit van die grootste diere in wat ooit die aarde bewoon het, soos *Diplodocus*, *Supersaurus* en *Barosaurus*. *Brontosaurus* val ook in die subfamilie Apatosaurinae, saam met die *Apatosaurus*.

’n Kladogram van die familie Diplodocidae volgens Tschopp, Mateus en Benson (2015):

## Verwysings 
* 15px Hierdie artikel is vertaal uit die Engelse Wikipedia
Apatosaurus

duimnael|links|200px|Die kopbeen van *A. ajax*, voorwerp CMC VP 7180.

***Apatosaurus*** ("misleidende akkedis") is ’n genus van souropode-dinosourusse wat in die Laat Jura-periode in Noord-Amerika voorgekom het. Dit is aanvanklik in 1877 deur Othniel Charles Marsh beskryf en hy het die eerste bekende spesie *Apatosaurus ajax* genoem en die tweede spesie, wat in 1916 ontdek is, *Apatosaurus louisae*. Hulle is tussen 152&nbsp;miljoen en 151&nbsp;miljoen jaar oud en het in die Titonium-tydsnede van die Jura voorgekom. *Brontosaurus* is lank beskou as ’n sinoniem vir die *Apatosaurus* en sy tipe-spesie is in 1903 hernoem tot *A. excelsus*.

’n Uitgebreide studie wat in 2015 gepubliseer is, het egter bevind *Brontosaurus* was ’n geldige souropode-genus wat verskil het van *Apatosaurus*. Volgens dieselfde studie is nog twee spesies wat voorheen as *Apatosaurus* beskou is, hernoem tot *Brontosaurus parvus* en *Brontosaurus yahnahpin*.

## Beskrywing 
duimnael|300px|’n Vergelyking tussen ’n mens en drie dinosourusse: *Apatosaurus ajax* (oranje), *A. louisae* (rooi) en *Brontosaurus excelsus* (groen).

Die gemiddelde lengte van ’n *Apatosaurus* was sowat 22,8&nbsp;meter en die gemiddelde gewig 16,4&nbsp;ton. Die nekwerwels was korter en swaarder as dié van *Diplodocus*, en die pote se bene was stewiger en langer. Die stert is tydens normale beweging bo die grond gehou.

Nes alle souropodes het *Apatosaurus* net een klou aan elke voorpoot gehad en drie aan elke agterpoot. *Apatosaurus* het "lugsakke" (holtes) in sy bene gehad om die dier ligter te maak. Sy stert is dalk gebruik om soos ’n sweep te klap.

## Klassifikasie 
*Apatosaurus* was lid van die familie Diplodocidae, ’n klade van reusagtige souropodes. Die familie sluit van die grootste diere in wat ooit die aarde bewoon het, soos *Diplodocus*, *Supersaurus* en *Barosaurus*. *Apatosaurus* val ook in die subfamilie Apatosaurinae, saam met die *Brontosaurus*.

’n Kladogram van die familie Diplodocidae volgens Tschopp, Mateus en Benson (2015):

## Verwysings 
* 15px Hierdie artikel is vertaal uit die Engelse Wikipedia
Diplodocidae

duimnael|links|280px|’n Kunstenaarsvoorstelling van *Diplodocus*.

**Diplodocidae**, of die **diplodosides**, was ’n familie souropode-dinosourusse wat van die langste diere ingesluit het wat ooit die aarde bewoon het, soos *Diplodocus* en *Supersaurus* – hulle kon dalk tot 34&nbsp;meter lank geword het.

## Beskrywing 
Hoewel hulle enorm en baie lank was, was die diplodosides relatief slank in vergelyking met die Titanosauria en Brachiosauridae. Hulle het kort pote gehad en dit het hulle ’n worshondagtige voorkoms gegee; hul agterpote was ook langer as die voorpote en hul rug het dus afgeloop na die nek toe.

In 1992 is ’n fragment ontdek met horingagtige stekels. Dit lyk of die stekels ’n aaneenlopende lyn op die rug gevorm het. Dit kon ’n algemene verskynsel onder diplodosides gewees het, of onder souropodes as ’n geheel.

duimnael|230px|Die kopbeen van ’n ongeïdentifiseerde diplodoside, voorwerp CM 11255. 
Hul nekke was ook besonder lank en moes te swaar gewees het om in bome by te kom; hulle het waarskynlik op die grond langs gevreet of aan kort plante. Hul kop was klein, nes dié van ander souropodes, en die neusopeninge was aan die bokant daarvan. Hul tande was net voor in die mond aanwesig en is waarskynlik gebruik om kos af te byt, sonder om dit te kou. Gastroliete (klippe in die maag) is moontlik gebruik om die kos fyn te maal.

Diplodosides het ook lang, sweepagtige sterte gehad wat dik by die basis was en dan dunner na die punt geword het. Dit lyk of hulle dit soos ’n sweep kon geklap het, dalk as waarskuwing of om ’n maat te lok. 

## Klassifikasie 
Diplodocidae is die derde naam wat gegee is aan wat vandag beskou word as ’n enkele familie dinosourusse met lang nekke en sweepagtige sterte. Voorheen is sommige spesies geklassifiseer as **Amphicoeliidae** of **Atlantosauridae**. Die verwantskap tussen verskillende spesies binne-in Diplodocidae is ook al dikwels hersien. 

’n Kladogram van Diplodocidae volgens Tschopp, Mateus en Benson (2015):

## Verwysings 
*15px Hierdie artikel is vertaal uit die Engelse Wikipedia
Drachten

duimnael|links|Hervormde kerk
**Drachten** is 'n groot dorp in die Nederlandse provinsie Friesland. Die dorp lê suidoos van Leeuwarden en ressorteer onder die munisipaliteit Smalligerland (Wes-Fries: *Smellingerlân*). Dit het sowat 50&nbsp;000 inwoners (2012-sensus).

## Geskiedenis
Drachten het in die 17de eeu ontstaan ​​uit die dorpies Noorder-Dragten en Zuider-Dragten  aan die klein riviertjie Drait of Dracht. Die gebied oos van die dorp was ryk aan hoogveengebiede en die Drachtster Compagnonsvaart is gegrawe om die turf wat daaruit onttrek is, te vervoer.

Die oprigting van 'n Philips-fabriek in 1950 het baie werksoekers na Drachten gelok, sodat die bevolking reeds in die 1950's tot tienduisend gestyg het.

## Godsdiens 
Die Bethel Vrye Baptiste Kerk (Bethel Kerk) was die vinnigste groeiende godsdiensgemeenskap in Nederland in die 1990's en vroeë 2000's.[8] Na raming woon 4.500 mense die drie dienste op Sondae by, waarin die Christelike boodskap op 'n kontemporêre manier aangebied word deur musiek, visuele elemente, dans en teater. Die Evangeliese Uitsaaikorporasie (EO) saai ook af en toe dienste vanuit Bethel uit. Die gebou, wat baie sale het – die grootste waarvan 1 750 sitplekke bied – is op die De Haven-nywerheidsgebied geleë.

Benewens hierdie kerk is daar verskeie ander kerke in Drachten, insluitend Gereformeerde kerke en Nederduitse Gereformeerde gemeentes, wat saam 8 400 lidmate het (20% van die inwoners), Pinksterkerke, Volle Evangelie-kerke, 'n Mennonitiese gemeente en 'n Rooms-Katolieke gemeente.

Drachten het ook 'n Moslemgemeenskap wat in 'n gebedskamer op Langewyk in die buurt vergader.

## Bekende boorlinge 
* Harry Kuitert (1924-2017), teoloog
* Wim Velema (1929-2019), teoloog

## Eksterne skakels
Leyte

**Leyte** is die agtste grootste eiland van die Filippynse Eilande. Dit is suidwes van die eiland Samar en noordoos van die eiland Bohol. Die eiland is deur Ferdinand Magellaan ontdek in 1521. Dit is eers Abulog genoem. Tydens die Tweede Wêreldoorlog het die Slag van Leytegolf op 23 Oktober 1944 in die seegebied tussen die eilande Leyte en Samar plaasgevind.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 536.
Richie Benaud

**Richard "Richie" Benaud** (1930–2015) was 'n Australiese krieketkaptein en later 'n kommentator wat die *stem* van die spel geword het.

## Beknopte biografie 
Benaud is op 6 Oktober 1930 in Penrith, Nieu-Suid-Wallis, in Australië gebore. Sy ouers was van Franse afkoms. Hy het in Sydney grootgeword en die *Matta High School* bygewoon.

Benaud was 'n veelsydige toetskrieketspeler. Hy en sy mede-kolwer, Alan Davidson, het Australië in die laat 1950's en vroeë 1960's gehelp om weer wêreldklas-krieket te speel (na 'n insinking in die vroeë 1950's). Hy was Australië se toetskaptein van 1958 tot sy uittrede in 1964. In 1963 word hy die eerste speler om 200 paaltjies en 2&nbsp;000 lopies in toetskrieket te bereik.

In November 2014 kondig Benaud aan dat hy op die bejaarde ouderdom van 84 met velkanker gediagnoseer is. Hy is op 10 April 2015 in Sydney in sy slaap oorlede. Die eerste minister van Australië, Tony Abbott, wou 'n staatsbegrafnis vir Benaud reël, maar sy familie het die aanbod van die hand gewys.

## Bibliografie 
Boeke wat hy geskryf het:
* *The Way of Cricket* (1961)
* *A Tale of Two Tests* (1962)
* *Spin Me a Spinner* (1963)
* *The New Champions* (1966)
* *Willow Patterns* (1969)
* *Test Cricket* (1982)
* *World Series Cup Cricket 1981–1982* (1982)
* *The Hottest Summer* (1983)
* *The Ashes 1982–1983* (1983)
* *Benaud on reflection* (1984)
* *The Appeal of Cricket* (1995)
* *Anything But* (1998)
* *My Spin on Cricket* (2005)
* *Over But Not Out* (2010)

## Verwysings 
## Eksterne skakels 
* Richie Benaud se profiel op HowSTAT!
*
Bognor Regis

**Bognor Regis** [ˌbɒɡnər_'riːdʒɨs] is 'n seeoord en *civil parish* (administratiewe parogie) in die Arun-distrik van die Engelse graafskap Wes-Sussex, sowat 89&nbsp;km suidwes van Londen, 39&nbsp;km wes van Brighton en 9&nbsp;km suidoos van Chichester. Ander nabygeleë nedersettings sluit Littlehampton oos-noordoos van Bognor Regis en Selsey suidwes daarvan in. Twee dorpe in die omgewing, Felpham en Aldwick, is tans voorstede van Bognor Regis, net soos North en South Bersted.

Die gebied van Bognor Regis het eeue lank 'n klein vissersgemeenskap gehuisves. In die laat 18de eeuse Regency-periode het die Londense hoedemaker, politikus en eiendomsontwikkelaar Sir Richard Hotham (1722-1799) met die bou van sy statige woning Hotham House die hupstoot vir die nedersetting se ontwikkeling tot 'n gewilde see- en herstellingsoord gegee. Na bewering het die Engelse skrywer Jane Austen Hotham en sy projek in haar onvoltooide roman *Sanditon* beskryf.
duimnael|links|Bognor se East Parade in die 1890's: Victoriaanse badgaste durf die see in hul strandkarretjies aan
Maar nog tot in die Victoriaanse tydperk was Bognor Regis temidde van 'n onontwikkelde sanderige terrein aan die Engelse suidkus geleë. Eers met die bou van 'n spoorweg tussen die Britse hoofstad en die kusgebied in 1846 deur *Brighton and Chichester Railway*, later bekend as *London Brighton and South Coast Railway*, wat ook 'n stasie in Bognor ingesluit het, het die nedersetting begin groei. Victoriaanse persoonlikhede het vervolgens groot vakansiehuise in die omgewing laat oprig.

In 1929 het die raadgewers van koning George V die kusdorp as bestemming vir een van die monarg se herstellingsvakansie gekies. Later is die predikaat *Regis* of "koninklik" met George V se toestemming by die dorpsnaam gevoeg. In die vroeë 1930's is 'n vermaaklikheidspark en dieretuin in die kusdorp geopen. 'n Vakansiekamp het in 1960 gevolg. Die kamp, waarin oorspronklik chalets aan toeriste verhuur is, is intussen opgegradeer tot 'n hotel met moderne geriewe.

## Verwysings
Weerstand

**Weerstand ** kan verwys na enige van die volgende:

## Fisika 
In elektrisiteit en elektronika:
* 'n Weerstand is 'n elektroniese komponent wat die vloei van elektrisiteit opsetlik belemmer. (''Op die wiki is daar gekies om daarna te verwys as **resistor**, dit is 'n sinoniem'')
* Elektriese weerstand is 'n maatstaf van die teenstand of verset teen die deurlating van 'n elektriese stroom wat in ohm of siemens (maateenheid) gemeet word.

Termovloei:
* Termiese weerstand is die teenstand teen hittegeleiding.

Dinamika
* Sleurkrag of *windweerstand*.
* Wrywing is die weerstand teen fisiese beweging.

## Politiek 
* 'n Weerstandsbeweging is gewoonlik 'n groep wat buitelandse besetting probeer stuit.
Ureterp

duimnael|250px|*Weibuorren*, de hoofstraat

**Ureterp** (Wes-Fries: *Oerterp*) is 'n dorp in die Nederlandse provinsie Friesland. Die dorp lê 6&nbsp;km oos van Drachten en ressorteer onder die munisipaliteit Opsterland (Wes-Fries: *Opsterlân*). Dit het sowat 4&nbsp;874 inwoners (2012-sensus).

## Inwoners 
* 1954 – 2&nbsp;874
* 1959 – 2&nbsp;708
* 1964 – 2&nbsp;723
* 1969 – 2&nbsp;853
* 1973 – 3&nbsp;114
* 2005 – 4&nbsp;801
* 2006 – 4&nbsp;768
* 2012 – 4&nbsp;874

## Bekende boorlinge 
* L. F. van Wageningen (1876-1957), Nederlandse en Suid-Afrikaanse skrywer
* Saco Rienk DeBoer (1883-1974), landskapsargitekt

## Eksterne skakels
Kew-paleis

duimnael|Kew-paleis, ook bekend as die Hollandse Huis.

**Kew-paleis** (Engels: *Kew Palace*) is ’n Britse paleis in die Kew Botaniese tuin aan die oewer van die Teemsrivier in Londen. Daar het minstens drie paleise gestaan, waarvan die laaste twee definitief as Kew-paleis bekend was. Geen rekord van die eerste paleis het behoue gebly nie. Die huidige Kew-paleis is die tweede paleis wat gebou is; dit is oop vir die publiek. Dit word versorg deur ’n onafhanklike welsynorganisasie wat geld kry van die regering en die koningin.

## Die drie paleise 
duimnael|links|’n Tekening deur William Westall van die Nuwe Paleis, 1823.
Nie veel is van die eerste paleis bekend nie, behalwe dat koningin Elizabeth I dit aan Robert Dudley, haar kindertydvriend en gunsteling, gegee het.

Die tweede paleis, die sogenaamde Ou Paleis of Hollandse Huis, is in 1631 deur Samuel Fortrey laat bou. Dit het die eiendom geword van Samuel Molyneux, die sekretaris van koning George II. Die koningsgesin het dit van 1734 af gehuur en koning George III het dit in 1781 van die destydse eienaars gekoop.

Die derde paleis is deels deur George III ontwerp, en die res deur James Wyatt. Bouwerk aan die "Nuwe Paleis" het in 1802 begin, naby die Kew-paleis. Die styl het nie baie lof ontlok nie en het nie in die smaak van George IV, destyds die kroonprins, geval nie. In 1828 het die parlement gelas dat die gebou gesloop word en sommige dele is in ander koninklike wonings aangebring.

## Restorasie van die Kew-paleis 
Die tweede gebou is die een wat vandag nog bestaan. Ondanks sy naam is dit eerder die grootte van ’n herehuis. Dit is in 2006 weer aan die publiek oopgestel ná ’n 10 jaar lange restourasie.

## Verwysings 
## Eksterne skakels 
* Amptelike webtuiste
* Kew-paleis by "British History Online"

* 15px Hierdie artikel is vertaal uit die Engelse Wikipedia
Hampton Court-paleis

duimnael|Die groot poorthuis van Hampton Court-paleis.
duimnael|Die fonteinhof.

**Hampton Court-paleis** (Engels: *Hampton Court Palace*) is ’n koninklike woning in die Londense borough Richmond upon Thames, in die historiese county Middlesex. Dit word sedert die 18de eeu nie deur die Britse koningsgesin bewoon nie. Dit is oorspronklik omstreeks 1514 vir kardinaal Thomas Wolsey, ’n begunstigde van koning Hendrik VIII, laat bou. In 1529 het Wolsey in onguns geraak by die koning; die paleis het die monarg se eiendom geword en hy het dit laat vergroot.

In die volgende eeu het koning Willem III groot aanbouings en uitbreidings aangebring om die Paleis van Versailles te ewenaar. Die werk is in 1694 beëindig, en die paleis het twee kontrasterende boustyle behou: die Tudor-styl en barok. Desondanks word eenheid geskep deur die gebruik van pienk stene en ’n simmetrie van lae vleuels.

Dit is een van twee paleise van Hendrik VIII wat geboue gebly het. Die ander een is Sint James-paleis. Hampton Court is oop vir die publiek. ’n Onafhanklike welsynorganisasie versorg die paleis – hulle kry geld van die regering en die koningin. Benewens die paleis self, is besienswaardighede die bekende Hampton Court-doolhof, ’n historiese tennisbaan en ’n groot wingerd. Daar word ook ’n jaarlikse fees en blommeskou gehou.

## Onlangse geskiedenis 
Sedert die bewind van koning George II het geen monarg hier gewoon nie. Koning George III het ná sy troonbestyging nooit ’n voet in die paleis gesit nie omdat hy dit verbind het met ’n vernederende voorval toe sy oupa hom hier geslaan het ná ’n onskuldige opmerking.

In 1796 is die groot saal gerestoureer en in 1838, tydens die bewind van koningin Victoria, is restourasiewerk voltooi en die paleis vir die publiek oopgestel. Ná ’n brand in 1986 is die paleis weer gerestoureer; die werk is in 1990 voltooi.

### 500ste herdenking 
Hampton Court het in 2015 sy 500ste herdenking gevier. Die viering sluit daaglikse gedramatiseerde historiese tonele in.

## Verwysings 
## Eksterne skakels 
* Amptelike webtuiste by "Historic Royal Palaces"
* Historiese foto's 

* 15px Hierdie artikel is vertaal uit die Engelse Wikipedia
Linlithgow-paleis

duimnael|Die suidelike aansig van Linlithgow-paleis.
duimnael|Die groot saal, of parlementshuis.

Die ruïnes van **Linlithgow-paleis** (Engels: *Linlithgow Palace*) is op die dorp Linlithgow in Skotland geleë, sowat 24&nbsp;km wes van Edinburg. Die paleis was in die 15de en 16de eeu een van die hoofwonings van die monarge van Skotland. Nadat die land se konings in 1603 ook die monarge van Engeland geword het, is die paleis min gebruik en in 1746 is dit grootliks afgebrand. Dit is nou ’n toeriste-attraksie.

## Geskiedenis 
’n Koninklike herehuis het in die 12de eeu op die plek gestaan. Dit is in die 14de eeu vervang deur ’n fort onder Engelse magte onder Eduard I.

In 1424 is die dorp Linlithgow gedeeltelik verwoes in ’n groot brand. Koning Jakobus I het die paleis laat herbou. Jakobus III en Jakobus IV het aansienlik laat aanbou. Jakobus V, wat in April 1512 in die paleis gebore is, het verder laat aanbou. Maria, koningin van die Skotte, is in Desember 1542 in die paleis gebore en het tydens haar bewind soms daar oorgebly. Nadat Jakobus VI van Skotland in 1603 ook koning van Engeland geword het, is die paleis min gebruik omdat die hof Engeland toe geskuif het. Tussen 1618 en 1622 het James VI dit laat herbou nadat dit vervalle geraak het. Die enigste monarg wat egter daarna in Linlithgow gebly het, was Karel I, wat in 1633 ’n nag daar deurgebring het.

Die paleis het daarna weer vervalle geraak. In Januarie 1746 het die leër van George II se jongste seun, prins Willem, die grootste deel van die paleis afgebrand.

Die paleis word sedert die vroeë 19de eeu bewaar en is vandag vir die publiek oop.

## Verwysings 
## Eksterne skakels 
* Lugfoto's

* 15px Hierdie artikel is vertaal uit die Engelse Wikipedia
Henry Ford II

**Henry Ford II** (1917–1987), ook bekend as "HF2" of "*Hank the Deuce*", was die oudste seun van Edsel Ford en die oudste kleinseun van Henry Ford. Hy was die president van die Ford Motormaatskappy (1945–1960), voorsitter en hoofuitvoerende beampte (1960–1979) en die voorsitter vir 'n paar maande daarna. Onder sy leierskap het die Ford Motormaatskappy in 1956 'n openbaarverhandelde korporasie geword. Van 1943 tot 1950 het hy ook as president van die Fordstigting gedien.

## Beknopte biografie 
Henry Ford II is op 4 September 1917 as die seun van Eleanor Clay Ford en Edsel Ford in Detroit, Michigan gebore. Hy en sy broers, Benson en William en sy suster Josephine, het in 'n welvarende familie grootgeword. Hy gradueer in 1939 van *The Hotchkiss School* en later van die Yale-universiteit, waar hy 'n personeellid van *The Yale Record* (die kampus se humortydskrif) was.

Toe sy pa (destyds die president van Ford) in Mei 1943 tydens die Tweede Wêreldoorlog aan kanker oorlede is, was Henry in die Amerikaanse Vloot en kon hy nie beheer van die maatskappy oorneem nie. Die bejaarde en siek Henry Ford, die maatskappy se stigter, het ingespring om uit te help, maar was nie meer in staat om die besigheid suksesvol te bestuur nie. Teen die einde van die oorlog het produksie begin daal en pres. Franklin D. Roosevelt het 'n regeringsoorname oorweeg om voortgesette produksie vir die oorlog te handhaaf, maar die idee is nooit tot uitvoering gebring nie.

Henry Ford II verlaat die vloot in Julie 1943 en word 'n paar maande later as 'n bestuurder by die maatskappy aangestel. Twee jaar later, op 21 September 1945, neem hy die maatskappy se leisels oor.

Op 1 Oktober 1982 tree Ford formeel af, nadat hy die maatskappy se verpligte aftree-oudedom van 65 bereik het. Hy is egter tot sy dood in 1987 as die maatskappy se hoogste gesag beskou.

Ford is op 29 September 1987 in die Henry Ford Hospitaal aan longontsteking oorlede. Hy was toe 70 jaar oud.

## Verwysings
Savoy-paleis

duimnael|’n Tekening van die ruïnes van die Savoy-paleis.
duimnael|Die Savoy-kapel.

Die **Savoy-paleis** (Engels: *Savoy Palace*), wat in Middeleeuse Londen as een van die spoggerigste meenthuise van die adel beskou is, was die woning van Jan van Gent totdat dit in 1381 in ’n opstand verwoes is. Dit was geleë tussen die Strand en die Teemsrivier &ndash; die huidige Savoy-teater en Savoy-hotel is na die paleis genoem.

## Geskiedenis 
Die gewildste plek in die Middeleeue in Londen vir die adellikes se huise was die Strand, wat die beste deel van die seremoniële roete was tussen die stad en die Paleis van Westminster, waar die parlement en koninklike hof se sake afgehandel is. Nog ’n voordeel was ’n uitsig oor die Teems, en dit was weg van die stank, rook, sosiale onrus en brandgevaar van die stad laer af met die rivier.

In 1246 het koning Hendrik III die terrein waar die paleis gebou is, toegeken aan sy vrou se oom, Peter II, die Graaf van Savoy. Dit was later die eiendom van die hertôe van Lancaster. In die 14de eeu het dit die huis van Jan van Gent geword; hy was een van die jongste seuns van koning Eduard III en het deur sy huwelik die titel en grond van die hertôe van Lancaster geërf. Hy was die land se magsbemiddelaar en rykste burger. Die paleis was een van die mees manjifieke adelhuise in Engeland. Dit was bekend vir die eienaar se manjifieke versameling tapisserieë, juwele en ander ornamente. 

Tydens die Engelse Boere-opstand van 1381 het die betogers (wat Jan kwalik geneem het vir die instelling van die kopbelasting, wat die opstand ontketen het) die Savoy en alles daarin stelselmatig verwoes. Wat nie gebreek of afgebrand kon word nie, is in die rivier gegooi. Juwele is selfs met hamers stukkend geslaan. Die terrein het desondanks die naam Savoy behou.

Hendrik VII het in sy testament opdrag gegee vir die bou van die **Savoy-hospitaal** vir behoeftige mense op dié terrein. Dit is in 1512 geopen. Die enigste gebou van die hospitaal wat nog staan ná die sloping in die 19de eeu, is die kapel, wat gewy is aan Johannes die Doper.

Die Savoy-hotel en  staan vandag op dié terrein. Baie ander plekke in die omgewing het ook dié naam, soos Savoy-hof, , ,  ens.

## Verwysings 
* 15px Hierdie artikel is vertaal uit die Engelse Wikipedia
Stirling-kasteel

duimnael|300px|Stirling-kasteel, van die onderkant van Kasteelheuwel af.

**Stirling-kasteel** (Engels: *Stirling Castle*), in Stirling, is een van Skotland se grootste en belangrikste kastele, uit ’n historiese en argitektoniese oogpunt. Dit lê bo-op Kasteelheuwel, wat deel uitmaak van die geologiese formasie Stirling Sill. Daar was van die vroegste tye af ’n fort hier omdat dit aan drie kante deur styl rotse omring word, wat dit maklik verdedigbaar gemaak het, en omdat dit geleë is by wat tot in die 1890's ’n strategiese plek was waar die Forthrivier oorgesteek kon word.

Die meeste van die hoofgeboue dateer van die 15de en 16de eeu. ’n Paar strukture uit die 14de eeu is oor, en ander geboue is uit die vroeë 18de eeu. Verskeie monarge van Skotland is hier gekroon, insluitende Maria, koningin van die Skotte, in 1542. Daar was in die geskiedenis minstens agt aanslae op die kasteel.

Dit is nou ’n toeriste-aantreklikheid wat deur die organisasie "Historic Scotland" bestuur word.

## Eksterne skakels 
* Stirling Castle – Historic Scotland's website 
* Clan Stirling Online , early images of Stirling Castle

* 15px Hierdie artikel is vertaal uit die Engelse Wikipedia
Kia Motors

[duimnael|links|240px|Wêreldwye hoofkantoor in [Seoul]]
thumb|links|330px|Kia Motors se Suid-Koreaanse fabriek
**Kia Motorkorporasie** (Koreaans: 기아 자동차), met sy hoofkwartier in Seoel, is Suid-Korea se tweede grootste motorvervaardiger, ná die Hyundai Motormaatskappy, met verkope van meer as 2.7 miljoen voertuie in 2012 en byna 2.75 miljoen voertuie in 2013. Teen Desember 2013 word 33.88% van die maatskappy deur die Hyundai Motorgroep besit.

thumb|"The Power to Surprise"Kia logo van 1994 tot 2021
[thumb|[Kia Sportage]]
thumb|Kia K5
[thumb|[Kia Sorento]]
thumb|Kia Stinger
[thumb|[Kia Forte/Cerato]]
thumb|Kia Telluride

## Verwysings